# kimiadiñ diouzh unan bennak
## Brezhoneg
### Etimologiezh

    Savet diwar ar verb kimiadiñ, an araogenn diouzh hag unan bennak.

### Troienn verb

kimiadiñ diouzh unan bennak /Distagadur ?/
* Lavarout ur gomz bennak d'unan bennak a-raok e guitaat
** Goude-ze e kimiadchomp an eil dioc'h egile, ha me her lavar d'eoc'h, ne oue ket hep doan. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 10-11.)
** Tremenet eun tamm amzer gantañ en o ser, e kimidias da vat diouto. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 133.)
** Anzav a ris kement-se gant kalz a geuz d'am Aotronez ha, va feiz, en ur gimiadiñ diouzhin ne voent ket evit tevel e oant a-grenn a-du ganin. — (Jarl Priel, Va Zammig Buhez, Al Liamm, 1954, p. 74.)
** Pa yeas ar beleg kuit, ambrouget betek ar gar gant e vignoned, e voe kanet dezhañ ur son all, e yezh ar vro, da gimiadiñ dioutañ ha da veuliñ e labour a veleg er barrez. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 248.)
** Da be vad 'ta kimiadiñ diouzhit ? — (Jarl Priel, Va Buhez e Rusia, Al Liamm, 1955, p. 22.)
** Kimiadiñ a reas diouzh ar vestrez, hag edo o vont da lavarout kenavo d'ar verc'h pa zeuas soñj dezhañ e oa ar bennhêrez bouzar ha mut. — (Jakez Riou, Geotenn ar Werc'hez ha danevelloù all, Al Liamm, 1957, p. 69.)
** Kimiadet em boa diouzh an tad, ankeniet - hen intent a raen bremañ, - betek gwrizioù e ene. — (Roparz Hemon, War ribl an hent (pemzek kontadenn), Al Liamm, 1971, p. 29.)
** Da unnek eur en noz-se e kimiadas an tri diouzh Ron er sal voutin, hag int da ziskenn ouzh-traoñ, en trepas bras. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 256.)

#### Stummoù all

* kimiadañ diouzh unan bennak

#### Troiennoù heñvelster

* kimiadiñ digant unan bennak

#### Troidigezhioù

* galleg : dire adieu à quelqu'un , faire ses adieux à quelqu'un , prendre congé de quelqu'un